Итан Ампаду

**Итан Ампаду** (роден на  во ) — велшки фудбалер, играч од одбраната или од средниот ред на Лидс Јунајтед и на велшката репрезентација.

## Биографија
Итан е син на поранешниот ирски фудбалер, со ганско потекло, Квами Ампаду. Државјанството на Велс го добил благодарение на корените на неговата мајка.

## Клупска кариера
Ампаду е роден во Ексетер, каде и ја започнал својата кариера во истоимениот клуб. Дебитирал за првиот тим на Ексетер Сити на 9 август 2016, во победата со 1-0 над Брентфорд во првото коло на Лига купот, играјќи ги сите 120 минути и бил прогласен за играч на натпреварот; со тој настап, тој исто така, станал најмладиот дебитант на клубот (на возраст од 15 години и 10 месеци), со што го урнал претходниот рекорд на Клиф Бастин, кој стоел 88 години. Една недела подоцна, тој го имал своето првенствено деби во Лига Два.

thumb|200px|left|Ампаду со Челси во 2017
На 1 јули 2017 година, Ампаду потпишал за Челси, за кого дебитирал на 20 септември, во натпреварот од Лига купот добиен со 5-1 против Нотингем Форест, заменувајќи го Сеск Фабрегас во 56-тата минута; ова го направило деветтиот најмлад дебитант во историјата на *„сините“* и прв од 2007.

Откако го продолжил договорот со Челси до 2023 година, не можејќи да добие многу простор во првиот тим, почнувајќи од 2019 година тој бил редовно испраќан на позајмици играјќи за  во Бундеслигата, за  во Премиер лигата, како и со италијанските клубови  и  во Серија А, испаѓајќи од лигата и со двата клуба на крајот од сезоните. Играјќи за Специја, токму во баражот за опстанок против  (1-3), го постигнал својот прв гол во кариерата.

На 19 јули 2023 година, Ампаду потпишал четиригодишен договор со , кој за неговите услуги платил 7 милиони фунти. Во сезоната 2024-2025, Ампаду бил капитен на Лидс и со 29 настапи го предводел клубот до промоција во Премиер лигата, освојувајќи ја титулата во Чемпионшип.

## Репрезентативна кариера
Ампаду избрал на репрезентативно ниво да го претставува , иако исто така имал право да игра и за ,  и .

На 26 мај 2017 година, на 16-годишна возраст, Ампаду бил повикан во сениорската репрезентација на Велс пред нивниот квалификациски натпревар за Светското првенство против Србија. Тој бил повикан повторно на 1 ноември 2017 година во пресрет на пријателските натпревари против Франција и Панама, и го направил своето деби на 17-годишна возраст, на 10 ноември 2017 година, против Франција на Стад де Франс, влегувајќи како замена за Џо Ледли во 63-тата минута.

Во мај 2021 година, Ампаду бил избран во составот на Велс за одложениот турнир, Европското првенство 2020. На 20 јуни, во 55-тата минута од поразот со 1–0 од Италија, тој добил директен црвен картон за задоцнет старт над Федерико Бернардески, со што станал најмладиот играч кој бил исклучен на Европското првенство.

Во ноември 2022 година, тој бил повикан и за Светското првенство 2022 во Катар, каде играл во сите три натпревари во групата, после која *„змејовите“* биле елиминирани.

### Хронологија на репрезентативните настапи

## Статистика
### Клупска статистика
*Статистиката е ажурирана на 27 мај 2024.*

## Титули
### Клупски
#### Челси
*** [[ФА Куп]]** : 1 
: 2017-2018
*** [[Лига Европа]]** : 1 
: 2018-2019
*** [[Суперкуп на УЕФА]]** : 1
: 2021 

#### Лидс Јунајтед
***[[Фудбалска лига на Англија Чемпионшип]]** : 1
: 2024-2025

## Наводи

## Надворешни врски

*Итан Ампаду на soccerway 
*Итан Ампаду на transfermarkt 
*Итан Ампаду на espn 
*Итан Ампаду на whoscored

Категорија:Живи луѓе
Категорија:Велшки фудбалери
Категорија:Фудбалери на ФК Челзи
Категорија:Фудбалери на РБ Лајпциг
Категорија:Фудбалери на ФК Шефилд Јунајтед
Категорија:Фудбалери на ФК Венеција
Категорија:Фудбалери на ФК Специја
Категорија:Фудбалери на ФК Лидс Јунајтед